text: [{"text_idx": "#000004", "text": "Gareen ogeeyyota UN affeerraa mootummaa Turkiyaatiin guyyaa hardhaa Istanbul seene kun, dhaabbatichatti qorattuu addaa dhimmoota Yakka ajjeechaa kan taate Miss Agnes Callamard\u2019n kan hogganamu yoo tahu, qonsila Istanbul seenuuf mootummaa Sa\u2019uudiitiif gaafii hayyamaa kan dhiheesse tahuun beekameera. Haa ta\u2019u malee mootummaa Sa\u2019uudii irraa hanga ammaatti deebisaan kan hin kennamin tahuu odeeyfannoon ni mul\u2019isa."}, {"text_idx": "#000005", "text": "Gareen ogeeyyota Seeraa fi ogeeyyota qorannoo yakka ajjechaa of keessatti hammate kun, Isniina har\u2019aa ministeera haajaa alaa Turkiyaa waliin kan mari\u2019ate yoo tahu, haaluma wal fakkaatuun guyyaa boruu ammoo Abbaa alangaa biyyattii waliin wal arguuf kan karoorfate tahuu gabaafame."}]